[{"text_idx": "#000001", "text": "Developing the future workforce of Wales"}, {"text_idx": "#000002", "text": "Datblygu gweithlu'r dyfodol yng Nghymru"}, {"text_idx": "#000003", "text": "Gweithdy ar-lein yn dysgu teuluoedd dan glo am gynaliadwyedd bwyd"}, {"text_idx": "#000005", "text": "Tudalen o\u2019r gweithdy Arwyr Bwyd"}, {"text_idx": "#000006", "text": "Mae plant a rhieni sy\u2019n cael eu cloi lawr ledled Cymru yn dysgu sut y gallant chwarae eu rhan wrth ofalu am y blaned diolch i weithdy ar-lein, arwyr bwyd rhyngweithiol."}, {"text_idx": "#000007", "text": "Mae\u2019r gweithdy dwyieithog 30 munud am ddim, sy\u2019n hyrwyddo nodau datblygu cynaliadwyedd byd-eang, wedi\u2019i ddatblygu gan Donna Heath, hyrwyddwr cynaliadwyedd cenedlaethol Cymdeithas Goginio Cymru (CAW) a\u2019r darparwr dysgu ledled Cymru Cambrian Training, trwy fenter cynaliadwyedd UNICEF , Gwers Fwyaf y Byd."}, {"text_idx": "#000008", "text": "Ymhlith y partneriaid mae Worldchefs , y corff sy\u2019n cynrychioli sefydliadau cogyddion ledled y byd, Electrolux ac AIESEC."}, {"text_idx": "#000011", "text": "Mae\u2019r gweithdy dwyieithog, a ddarperir fel arfer mewn ystafelloedd dosbarth ysgolion cynradd, yn adnodd am ddim i bob sefydliad yn y sector addysg ei ddefnyddio a\u2019i rannu."}, {"text_idx": "#000012", "text": "Lansiwyd y fersiwn ar-lein ar Ebrill 22, Diwrnod y Ddaear, digwyddiad blynyddol gyda\u2019r nod o godi ymwybyddiaeth ar gyfer diogelu\u2019r amgylchedd. Thema eleni oedd newid yn yr hinsawdd."}, {"text_idx": "#000013", "text": "Yn llawn o weithgareddau hwyliog ac addysgol i\u2019r teulu cyfan, mae\u2019r gweithdy wedi cyrraedd bron i 10,000 o bobl ar-lein hyd yn hyn ac mae Donna yn edrych ymlaen at ei gyflwyno i fwy o ysgolion cynradd ledled Cymru pan godir y cyfyngiadau Coronavirus."}, {"text_idx": "#000014", "text": "Gyda\u2019r mwyafrif o deuluoedd dan glo, mae\u2019n gobeithio y byddant yn manteisio ar yr adnodd dysgu fel rhan o addysg gartref i blant. mae hi wedi cysylltu ag ysgolion i awgrymu eu bod yn rhannu gyda rhieni trwy eu llwyfannau dysgu eu hunain."}, {"text_idx": "#000015", "text": "Mae Food Heroes yn un o raglenni Worldchefs Feed the Planet, sy\u2019n ceisio ysbrydoli\u2019r defnydd o fwyd yn gynaliadwy ymhlith cymunedau a gweithwyr proffesiynol ac i gefnogi pobl mewn angen trwy ryddhad brys, lliniaru tlodi bwyd ac addysg."}, {"text_idx": "#000016", "text": "Mae Worldchefs yn hyrwyddo\u2019r rhaglenni oherwydd bod traean o fwyd y byd yn mynd i wastraff ar hyn o bryd tra bod 800 miliwn o bobl yn mynd i\u2019r gwely eisiau bwyd."}, {"text_idx": "#000018", "text": "\u201cNod y gweithdy yw helpu plant a\u2019u rhieni i ddeall y nodau datblygu cynaliadwyedd byd-eang, yr hyn y maent yn ei olygu a\u2019r hyn y gallant ei wneud i helpu i\u2019w cyflawni,\u201d meddai Donna. \u201cRydym yn gwahodd teuluoedd cyfan i ymuno a dysgu sut y gallant wneud newid cadarnhaol, gyda\u2019n gilydd."}, {"text_idx": "#000019", "text": "\u201cGan fod y mwyafrif o ysgolion ar gau ar hyn o bryd, rydyn ni wedi penderfynu dod a\u0302\u2019r gweithdy i blant a theuluoedd yn eu cartrefi. Mae\u2019n ymwneud a\u0302 chael plant ac oedolion i feddwl am effaith eu penderfyniadau ac am y newidiadau bach y gallant eu gwneud sydd i gyd yn adio i wneud gwahaniaeth mawr."}, {"text_idx": "#000020", "text": "\u201cGobeithio y bydd yn gwneud i rieni feddwl am y bwyd maen nhw\u2019n ei brynu, o ble maen nhw\u2019n ei brynu, beth maen nhw\u2019n ei fwyta a beth maen nhw\u2019n ei daflu."}, {"text_idx": "#000021", "text": "\u201cY peth gwych am gael rhieni gartref oherwydd y pandemig yw eu bod yn gwneud y gweithdy gyda\u2019u plant sy\u2019n gofyn cwestiynau iddyn nhw. Byddwn i wrth fy modd yn cael adborth gan blant a\u2019u rhieni am y gweithdy a derbyn lluniau ohonyn nhw yn eu sefyllfa archarwr orau gyda phla\u0302t gwag neu eu tystysgrif.\u201d"}, {"text_idx": "#000022", "text": "Gofynnir i bawb sy\u2019n cwblhau\u2019r gweithdy wneud addewidion i leihau gwastraff bwyd a\u2019u rhannu ar gyfryngau cymdeithasol gyda\u2019r hashnodau # iamafoodhero a # feedtheplanet. Gallant hefyd dderbyn tystysgrif gwblhau trwy e-bostio Donna ar ."}, {"text_idx": "#000023", "text": "Gofynnir i ysgolion yng Nghymru sydd a\u0302 diddordeb mewn darganfod mwy am raglenni Worldchefs Feed the Planet anfon e-bost at Donna."}, {"text_idx": "#000024", "text": "\u00ab Dysgwyr yng Nghymru\u2019n goresgyn rhwystrau\u2019r cyfnod clo gyda help darparwyr hyfforddiant \u2014\nDaw Courtney a\u0302 phelydr o heulwen i Pembroke Haven \u00bb"}]